Zásahy hliadok MsP v 2. týždni 

V týždni od 5. januára do 11. januára 2009 preverovali hliadky mestskej polície v hlavnom meste 1073 udalostí. Medzi nimi bolo aj 155 takých, ktoré po overení hliadkami priamo na mieste sa ukázali ako neopodstatnené.
 
Opodstatnenými ale na druhej strane boli priestupky motoristov v oblasti porušení pravidiel bezpečnosti a plynulosti v cestnej premávke a takýchto prípadov zistili hliadky MsP 256. Na miestach vyhradených pre zdravotne postihnutých spoluobčanov svoje vozidlá bez oprávnenia parkovať tu odstavilo 15 vodičov. V súvislosti s parkovaním na vyhradených parkovacích miestach bez vedomia tých, ktorým tieto miesta patria zaparkovalo svoje vozidlá 53 motoristov.
 
V oblasti porušení pravidiel verejného poriadku zistili mestskí policajti v sledovanom týždni 46 porušení. Na telefonáty, v ktorých občania upozorňovali na prípady rušenia nočného pokoja zasahovali hliadky MsP 18 krát.
 
Značne zastúpenou kategóriou porušovaní všeobecne záväzných nariadení boli opäť priestupky týkajúce sa čistoty a poriadku – 150 zistení, ako aj konzumácie alkoholických nápojov na verejných priestranstvách – 105 zistení.

Majitelia psov nerešpektovaním všeobecne záväzných nariadení upravujúcich podmienky chovu domácich zvierat prispeli do štatistiky mestskej polície 48 krát. Zábavnú pyrotechniku napriek zákazu jej používania si vyskúšalo 13 priestupcov. 

Zimné počasie odhalilo aj niektorých správcov a vlastníkov chodníkov, ktorí „zabudli“ tieto miesta očistiť od snehu a námrazy a tých bolo 78. Najviac priestupkov sa stalo na Budatínskej ulici a to 42. Blokovacie zariadenia sa na kolesách nesprávne parkujúcich vozidiel objavili v 151 prípadoch a vozidlá priestupcov skončili po odtiahnutí v areáloch odťahovacích služieb 70 krát